The Man with the Golden Gun
<s>Čovjek sa zlatnim pištoljem (eng. The Man with the Golden Gun) je britanski akcijski triler iz 1974.</s><s>Bio je to deveti film iz serijala o Jamesu Bondu i drugi s Rogerom Mooreom u glavnoj ulozi.</s><s>U filmu, Bond je poslan po Solex Agitator - uređaj koji može zauzdati sunčevu svjetlost.</s><s>Udružuje se s agenticom Mary Goodnight protiv Francisca Scaramange - Čovjeka sa zlatnim pištoljem.</s><s>Priča kulminira konačnim dvobojem dvojice muškaraca.</s>

<s>Čovjek sa zlatnim pištoljem bio je četvrti i posljednji film iz serijala kojeg je režirao Guy Hamilton.</s><s>Scenarij su napisali Richard Maibaum i Tom Mankiewicz.</s><s>Film je radnjom smješten pred naftnu krizu 1973., dominantnu temu scenarija - Britanija još nije prevladala krizu kad je film objavljen, 14. prosinca 1974.</s>

<s>Produkcija</s>

<s>Film su producirali Albert R. Broccoli i Harry Saltzman, a bio je to posljednji film koji su producirali zajedno jer je Saltzman nakon toga prekinuo partnerstvo.</s><s>Saltzmanovih 50 posto udjela kupio je studio United Artists.</s><s>Nesporazumi oko vlasništva na filmove odgodili su produkciju sljedećeg filma, Špijun koji me volio.</s><s>Bio je to najduži interval između dva Bond filma sve do šestogodišnje stanke između filmova Dozvola za ubojstvo (1989.) i Zlatno oko (1995.).</s>

<s>Broccoli i Saltzman htjeli su da se Čovjek sa zlatnim pištoljem snima nakon filma iz 1969., Samo dvaput se živi, ali produkcija je otkazana jer bi se moralo snimati u Kambodži, gdje je u to vrijeme bjesnio rat u regiji.</s><s>U verziji iz 1969. u glavnoj ulozi se trebao pojaviti Roger Moore.</s>

<s>Casting</s>

<s>Christopher Lee koji je glumio Scaramangu je rođak Iana Fleminga, a prema nekim izvorima, bio je jedan od Flemingovih kandidata za ulogu Dr. Juliusa Noa u filmu Dr. No (1962.).</s><s>Zbog snimanja u Bangkoku, Lee nije mogao nastupiti u filmu Kena Russella Tommy (1975.), pa je uloga na kraju pripala Jacku Nicholsonu.</s>

<s>Iako je njezina uloga dosta neugledna, Mary Goodnight koju je glumila seks-simbol sedamdesetih Britt Ekland, pojavljuje se u nekoliko Flemingovih romana o Bondu, čak se pojavljuje umjesto gđice.</s><s>Moneypenny; u romanima, Goodnight je Bondova tajnica.</s>

<s>Mark Lawrence, koji glumi gangstera kojeg ubija Scaramanga na početku filma, igrao je sličnu ulogu u filmu Dijamanti su vječni, iako film ne indicira je li Lawrence zapravo ponovio istu ulogu.</s>

<s>Snimanje</s>

<s>Film je sniman na lokacijama u Hong Kongu, Macauu, Bangkoku i Phuketu.</s><s>Scene Scaramangina solarnog pogona i interijerne scene na otoku snimane su u studijima Pinewood.</s>

<s>Scene s otokom na kojem se skriva Scaramanga snimljene su u tajlandskoj provinciji Phang Nga, sjeveroistočno od Phuketa, na otoku zvanom Ko Tapu, kojeg sada i lokalni stanovnici i turisti najčešće zovu Otok Jamesa Bonda.</s><s>Scaramangino skrovište je zapravo otok Ko Khao Phing Kan.</s><s>Oba otoka sada su turističke atrakcije.</s><s>To područje teško je pogodio tsunami nakon potresa u Indijskom oceanu, 2004.</s>

<s>Jedna od najzanimljivijih lokacija bila je olupina bivšeg prekooceanskog broda, Queen Elizabeth, kao strogo povjerljiva baza MI6-a u luci Hong Konga.</s><s>Čovjek na trajektu na putu od Hong Konga prema Macauu spominje kako je brod potonuo 1971.</s><s>Zapravo je potonuo u siječnju 1972.</s>

<s>Filmske lokacije</s>

<s>London, Engleska
 Bejrut, Libanon
 Macau
 Hong Kong
 Bangkok, Tajland
 Phuket, Tajland</s>

<s>Lokacije snimanja</s>

<s>Pinewood Studios, London, Engleska
 Hong Kong
 Macau
 Tajland</s>

<s>Radnja</s>

<s>U uvodnoj sekvenci, film počinje na Scaramanginu tajnom otoku gdje njegov patuljasti sluga Nick Nack planira kako će s pridošlim gangsterom ubiti Scaramangu.</s><s>Scaramanga ga se rješava u hodniku punom zrcala i dobroćudno napomene kako će se Nick-Nack morati više potruditi drugi put.</s><s>Scaramanga pištoljem skida prste s replike Jamesa Bonda u prirodnoj veličini, nakon čega počinje uvodna špica.</s>

<s>Glavna sekvenca počinje s krupnim planom zlatnog metka na kojem je ugravirano "007" - Bondovo kodno ime - kojeg je primila Britanska obavještvajna služba (MI6).</s><s>Čelnici MI6-a vjeruju kako je netko unajmio Scaramangu da ubije Jamesa Bonda, a da je metak poslan kako bi se zastrašila njegova nova meta.</s>

<s>Bond je u to vrijeme na misiji praćenja znanstvenika zvanog Gibson, za kojeg se vjeruje kako posjeduje informaciju ključnu za rješavanje energetske krize stvaranjem neograničene količine energije korištenjem nove tehnike za korištenje Sunčeve energije.</s><s>Međutim, zbog pridošle prijetnje, M tobože povlači Bonda s misije i natjera ga da se makne od toga dok se stvar ne riješi.</s>

<s>Iako je službeno "povučen" sa svojih dužnosti, Bond se daje u potragu za Scaramangom prije nego Scaramanga nađe njega.</s><s>Pronašavši zlatni metak kojim je ubijen drugi 00 agent u Bejrutu, Bond odlazi do čovjeka koji opskrbljuje Scaramangu njegovom neobičnom zlatnom municijom u Macauu, Lazarea.</s>

<s>Pritisnuvši Lazarea, ovaj ga odvodi do kasina gdje Andrea Anders, Scaramangina ljubavnica, skuplja njegovu municiju u kutiju cigareta i prati je sve do luke u Hong Kongu, do hotela Peninsula.</s><s>Ondje prisiljava gđicu.</s><s>Anders da mu kaže gdje je Scaramanga, kako izgleda i koje su mu namjere.</s><s>Odveden je u otrcani striptiz klub u centru Hong Konga, "The Bottoms Up Club".</s><s>Iako to Bond ne zna, to je mjesto gdje će Scaramanga izvršiti svoje sljedeće ubojstvo, a meta je znanstvenik Gibson, kojeg je Bond pratio na prethodnoj misiji, a koji je ubijen nakon što je izlazio iz kluba.</s><s>Nakon ubojstva patuljasti Nick Nack ukrade "Solex Agitator" iz njegova džepa prije nego što su stigli Bond i policija.</s>

<s>Međutim, prije nego što je Bond uspio reći kako je nevin, poručnik Hip sklanja sumnjivog Bonda s mjesta zločina dok stiže policija, i vodi ga preko Hong Konga sve do luke u brod gdje se otkriva kako Hip radi za britansku vladu.</s><s>U luci se Bond susreće s M i Q-om koji mu nalažu da pokupi solarni uređaj koji je ukrao Scaramanga.</s>

<s>Bondova misija postaje vratiti Solex Agitator prije nego što prouzroči energetsku krizu i obračuna se sa Scaramangom.</s><s>Misija ga vodi do milijardera Hai Fata u Bangkok, na Tajland, koji je osumnjičen da je unajmio Scaramangu da ubije Gibsona, iako se s njim nikad nije sastao.</s><s>Bond se predstavlja kao Scaramanga kako bi se sastao s njim na Thaiovom imanju.</s><s>Iako to Bondu nije poznato, Hai Fat se već sastao sa Scaramangom te zarobljava Bonda u svojoj školi karatea nadajući se kako će ga ubiti njegovi borci.</s><s>Bond uspijeva pobjeći nakon što u kamp stižu poručnik Hip i njegove istrenirane nećakinje, a bježi niz bangkoški kanal.</s><s>Nakon što je kasnije večerao s britanskom operativkom Mary Goodnight, gđica.</s><s>Anders upada u Bondovu sobu i kaže mu kako se želi riješiti Scaramange.</s><s>Anders mu obećaje uređaj koji traži te da će mu ugovoriti sastanak u dvorani za tajlandski boks.</s>

<s>Stigavši na boksački meč, Bond otkriva kako je Anders ubijena te se sastaje s impozantnim Scaramangom.</s><s>Scaramanga mu opisuje kako je ubojstvo Andersove bilo "teško, ali ugodno".</s><s>U međuvremenu, poručnik Hip pronalazi Solex i predaje ga Mary Goodnight koja čeka vani.</s><s>Međutim, prije no što je uspjela išta poduzeti, zaključana je u prtljažnik Scaramangina auta koji kreće u nezaboravnu utrku preko Bangkoka.</s><s>Bond slijedi Scaramangu do njegova boravišta izvan Bangkoka, ali se Scaramangin auto pretvara u avion koji odlazi na njegov tajni otok u Južnom kineskom moru.</s>

<s>Stigavši na otok, Scaramanga ga toplo dočekuje.</s><s>Nakon večere koju je pripremio Nick Nack, Scaramanga mu pokazuje osobni solarni pogon.</s><s>Pokazuje mu i super-solarni pištolj koji pokreće Solex skriven u stijeni u obliku gljive koji uništava Bondov hidroavion smješten na plaži.</s><s>Tijekom obroka, Scaramnga predlaže da se on i Bond upuste u tradicionalni dvoboj pištoljima na plaži.</s><s>Međutim, Scaramanga odvodi Bonda u svoj hodnik sa zrcalima gdje se konačno suočava sa svojim vječnim neprijateljem, ali u to vrijeme Mary Goodnight, bacivši Scaramangina čovjeka u bazen s tekućim helijem, poremećuje ravnotežu solarnog pogona.</s><s>Cijeli otok se zapaljuje dok Bond i Goodnight bježe neozlijeđeni u Scaramanginoj kineskoj džunki.</s><s>U njemu ih pokušava ubiti Nick Nack, ali Bond ga vezuje za jarbol dok brod otplovljava Južnim kineskim morem.</s>

<s>Vozila i naprave</s>

<s>AMC Homet "X" 'karavan' - Bond krade ovo auto u zastupništvu AMC-a u Bangkoku, Tajland, ne znajući da je u njemu šerif J.W. Pepper, koji ga je planirao testirati.</s><s>Auto-avion - Tijekom automobilske utrke, Scaramangin AMC Matador nestaje na neko vrijeme u hangaru.</s><s>Izlazi s krilima na kojima može letjeti.</s><s>Lažna bradavica - Bond koristi lažnu, sintetičku bradavicu koju mu je dao Q kako bi izgledalo da ima tri bradavice, kako bi se mogao predstaviti kao Scaramanga (koji je poznat po toj osobitosti).</s>

<s>Glumci</s>

<s>Roger Moore - James Bond
 Christopher Lee - Francisco Scaramanga
 Britt Ekland - Mary Goodnight
 Maud Adams - Andrea Anders
 Herve Villechaize - Nick Nack
 Bernard Lee - M
 Lois Maxwell - Gđica.</s><s>Moneypenny
 Desmond Llewelyn - Q
 CLifton James - Šerif J.W. Pepper
 Richard Loo - Hai Fat
 Soon-Tek Oh - Poručnik Hip</s>

<s>Vanjske veze
 The Man with the Golden Gun at BFI Screenonline
 
 
 
 
 ''The Man with the Golden Gun at the Metro-Goldwyn-Mayer site</s>

<s>Britanski filmovi
Akcije (filmovi)
Trileri
Špijunski filmovi
Filmovi o Jamesu Bondu</s>

